Η εξέλιξη του ανοιχτού αιθρίου και η διερεύνηση του ως στοιχείο του βιοκλιματικού σχεδιασμού και πρόταση αλλαγής χρήσης και ενεργειακής αναβάθμισης του κτηρίου με εσωτερική αυλή της σχολής Παπαφλέσσα στην πόλη της Καλαμάτας
Creators: name: Καφέ, Αικατερίνη Εμμανουήλ
Publisher: name: Aristotle University of Thessaloniki
Year: 2019
Subjects: ανοιχτό αίθριο
ενεργειακή αναβάθμιση
βιοκλιματικός σχεδιασμός
courtyard
energy consumption upgrade
bioclimatic design

description: Η διπλωματική μου εργασία αφορά στην επανάχρηση και τον ανασχεδιασμό ενός υπάρχοντος κελύφους στο κέντρο της πόλης της Καλαμάτας, την “Σχολή Παπαφλέσσα”, η οποία βρίσκεται στη συμβολή δυο κεντρικών οδών της πόλης. Το κτήριο τα τελευταία χρόνια είναι παραμελημένο και μόνο ένα μικρό τμήμα του παραμένει λειτουργικό στεγάζοντας μια σχολή τουριστικών επαγγελμάτων του Εμπορικού Επιμελητηρίου Καλαμάτας. Η «Σχολή Παπαφλέσσα» έχει μακρά ιστορία στο χώρο της εκπαίδευσης καθώς από το 1950 που οικοδομήθηκε λειτουργούσε ως εκπαιδευτικό ίδρυμα. Μετά από επικοινωνία με τους αρμόδιους φορείς για το μέλλον του κτηρίου και λαμβάνοντας υπόψιν τις προθέσεις τους, η διπλωματική εργασία προσανατολίστηκε στην ανάδειξη της “Σχολής Παπαφλέσσα” σε έναν πολυχώρο τέχνης και πολιτισμού στον οποίο θα στεγάζεται και το ΙΕΚ της Καλαμάτας, συνεχίζοντας έτσι να υπηρετεί τον χώρο της εκπαίδευσης. Εκτός από ιστορικό ενδιαφέρον, το κτήριο παρουσιάζει και ιδιαίτερο αρχιτεκτονικό ενδιαφέρον καθώς στο εσωτερικό του σχηματίζεται μια μεγάλη εσωτερική αυλή η οποία λειτουργούσε ως προαυλειακός χώρος του σχολείου, ενώ σήμερα βρίσκεται πλέον εγκαταλελειμμένη και ανεκμετάλλευτη. Στόχος της εργασίας υπήρξε μέσα από τον ανασχεδιασμό του κτηριακού όγκου να αναδειχθεί ο ελεύθερος χώρος της αυλής σε ένα λειτουργικό βιοκλιματικό στοιχείο του κτηρίου. Το αίθριο της Σχολής Παπαφλέσσα ανήκει στην κατηγορία των ανοικτών αιθρίων. Με αφορμή λοιπόν την αξιοποίησή του στο συνολικό ανασχεδιασμό, επέλεξα η ερευνητική μου εργασία να προσανατολιστεί στη διερεύνηση της σχέσης του αιθρίου με το βιοκλιματικό σχεδιασμό και τα οφέλη που μπορούν να προκύψουν από την αξιοποίηση των ανοικτών αιθρίων ως ένα ενεργειακό εργαλείο, προσφέροντας συνθήκες άνεσης και εξοικονόμησης ενέργειας. Ο τύπος του κτηρίου με εσωτερική αυλή είναι ένα διαχρονικό αρχιτεκτονικό στοιχείο που συναντάται από τα αρχαία χρόνια. Μια εσωτερική αυλή με την ύπαρξή της και μόνο, δίνει βιοκλιματικά χαρακτηριστικά στα κτίρια που την περικλείουν. Η επίδρασή της είναι διπλή. Απ’ τη μια μεριά “προστατεύει” από τη φύση και από την άλλη “φέρνει” τη φύση στο εσωτερικό του κτηρίου. Συλλέγει την ηλιακή θερμότητα αλλά παράλληλα δροσίζει με την σκιά και τον αερισμό. Χωρίς να αποκόπτει τους ήχους του περιβάλλοντος χώρου, τους εξασθενεί παρέχοντας ένα πιο ήσυχο περιβάλλον. Γενικά εξομαλύνει τις συνθήκες, κλιματολογικές και άλλες που επικρατούν εκτός του αίθριου
description: My thesis is about reusing and redesigning an existing building in the city center of Kalamata, the “Papaflessa School”, located at the crossroad of two main streets of the city. In recent years the building has been in a state of neglect with only one small section being used, housing Kalamata’s Chamber of Commerce School of Tourist Professions. The “Papaflessa School” has a long history in the field of education since 1950 – its construction year – as an educational institution. After contacting the official quarters and taking into account their intentions regarding the future of the building, my thesis focuses on making the “Papaflessa School” a multipurpose art and cultural center that would also house Kalamata’s Vocational Training Institute (IEK), continuing thus to serve its original purpose: education. Apart from historical interest the building also features distinctive architectural interest. A large courtyard is formed in its interior – at present abandoned and unused – which served as the courtyard of the school. The aim of the project was by redesigning the building to bring out the courtyard’s free space as a functional bioclimatic element of the building. The “Papaflessa School’s” atrium belongs to the category of open patios. The overall redesigning of the building gives me the opportunity to focus my research work on exploring the relation between the atrium and the bioclimatic design, as well as the benefits of open patios as energy features providing comfort and energy saving conditions. This particular type of building, with an inner courtyard, is an architectural feature that has been encountered since ancient times. An inner courtyard, with its existence alone, gives bioclimatic features to its surrounding building. It has a “double” effect. On one hand it “protects” from nature, and on the other it “brings” nature inside the building. It collects solar heat and at the same time it cools via shade and ventilation. It fades the sounds of its surroundings without completely cutting them off, thus providing a quieter environment. In general, it smoothes out the climatic and other conditions outside the atrium